606191ea6e19d57dd57633ded56f174e
Ήρθε το νέο pockee: Οικονομία με ένα... click!
techpress.gr
2020.10

> **Η ριζικά ανανεωμένη εφαρμογή έκδοσης 3.0 υπόσχεται να φέρει την επανάσταση στον τρόπο που χρησιμοποιούνται οι προσφορές στα σούπερ μάρκετ με ένα κλικ.**


Πριν από 15 μήνες, όταν το **pockee** διατέθηκε για πρώτη φορά στα **app store και google play**, κανείς δεν περίμενε ότι θα εξελισσόταν σε αγαπημένη συνήθεια πολλών χρηστών.

Το νέο pockee είναι γεγονός και πρόκειται να αλλάξει τις καταναλωτικές σας συνήθειες. Βασισμένο σε παρατηρήσεις παλιών και νέων καταναλωτών, στόχο έχει τη μεγαλύτερη διευκόλυνση τους.

Ένα κλικ είναι αρκετό πλέον για να μπορέσει κάποιος να κερδίσει μετρητά. Αρκεί να εισάγει **τα στοιχεία της απόδειξης** (είτε χειροκίνητα, είτε **σκανάροντας τo ειδικό barcode/qr code**, ανάλογα με την αλυσίδα που πραγματοποίησε τα ψώνια του), και εν συνεχεία χωρίς καμία δική του παρέμβαση, εισπράττει τα χρήματα στο λογαριασμό του σε λιγότερο από 7 ημέρες.

Αναβαθμισμένη είναι, όμως, και η σχεδίαση της εφαρμογής, κάνοντας τη διαδικασία πιο εύκολη από ποτέ**: το λειτουργικό interface, τα ελάχιστα πλήκτρα, οι κατατοπιστικές φωτογραφίες προϊόντων**, αλλά και οι πολλές δυνατότητες προσαρμογής της, είναι μερικά μόνο από τα μοναδικά της χαρακτηριστικά.

[![categories2](https://www.techpress.gr/wp-content/uploads/2015/12/categories2-190x300.jpg)](https://www.techpress.gr/wp-content/uploads/2015/12/categories2.jpg)Η νέα έκδοση του pockee αποτελεί κομμάτι της συνεχούς προσπάθειας που καταβάλουν ως ελληνική startup, για να εξασφαλίσουν την καλύτερη δυνατή εξυπηρέτηση στους χρήστες. Στα πλαίσια αυτά, τους προσφέρουν επιπλέον **bonus σύστασης 3 ευρώ, ως επιβράβευση για την υποστήριξη που λαμβάνουν.** Κάθε φορά λοιπόν που κάποιος θα μοιράζεται **την αγάπη του για το pockee, εμείς θα του κάνουμε δώρο 3€**. Επιπλέον, εκτός από εκείνον, 3€ θα κερδίζουν και οι χρήστες στους οποίους πρότεινε να χρησιμοποιήσουν την εφαρμογή.

**Όπως δήλωσε και ο Ζήσης Τσαϊρέλης, ιδρυτής της pockee:** «Από την πρώτη μέρα που σχεδιάζαμε το pockee, βασικός μας σκοπός ήταν να εξελίξουμε τον τρόπο με τον οποίο οι καταναλωτές χρησιμοποιούν προσφορές για τα προϊόντα που αγοράζουν. Μετά από σημαντική προσπάθεια καταφέραμε να έχουμε προσφορές για το 50% των προϊόντων που περιλαμβάνει το μέσο καλάθι του σούπερ μάρκετ. Το σημαντικότερο όμως είναι ότι πλέον η διαδικασία του pockee είναι τόσο απλή και εύκολη, όπου οποιοσδήποτε μπορεί να επωφεληθεί και να κερδίσει μετρητά από τις καθημερινές αγορές του. Στο αμέσως επόμενο χρονικό διάστημα μάλιστα, η υπηρεσία μας θα είναι διαθέσιμη και μέσω web, ώστε να μην υπάρχει κανένας περιορισμός στη χρήση της.»

**Το pockee έχει ξεπεράσει μέχρι στιγμής τα 100.000 downloads,** ενώ από την αρχή της δημιουργίας του, έχει προσθέσει στο βιογραφικό του περισσότερα από 40 brands και 1.700 συνεργαζόμενα καταστήματα.